《上湖南孙漕四首》
宋代·廖行之

湘郡湘城四十余，赋租无爽岁无虚。
三年自是澄清泽，一吏何能抚字书。
底事古人勤劝课，由来国计在阎闾。
南阳谁守蒲谁宰，更赖褰帏使者车。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。